Una instal·lació solar, actualment té una vida probada de més de 25 anys. Penseu que una instal·lació solar no té parts mecàniques mòbils que pateixin desgast, o fluids circulant que provoquin sobre-pressions com passa amb l’energia solar tèrmica. Per tant si la instal·lació ha estat ben dissenyada, és molt raonable qye la vida útil sigui superior a 25 anys. Els mòduls amb el temps es van degradant i van perdent capacitat de producció, no obstant els fabricants donen una garantia mínima de producció del 80% al cap de 25 anys; és a dir asseguren que al cap de 25 anys, els panells solars produiran com a mínim el 80% del que produeixen el primer dia. A més a més els panells tenen una garantia de producte de com a mínim 12 anys contra defectes de fabricació. Els inversors actuals tenen una vida últil superior a 15 anys i els inversors que oferim tenen una garantia de 10 anys. Bateria: les bateries més comunes de les instal·lacions solars són de fosfat de ferro i liti (LiFePO4) i solen tenir una garantia de 10 anys i vida útil superior a 6.000 cicles ( 16 anys). Les estructures que oferim tenen generalment una garantia de 10 anys. A més a més, nosaltres com a empresa instal·ladora ofertem 5 anys de garantia d’instal·lació, molt més enllà dels 2 anys obligatoris per llei que oferten la majoria d’empreses instal·ladores.